දෙහිඅත්තකණ්ඩිය හෙන්නානිගල හිටපු ආදී වාසී නායක හා වයස්ගතම ආදිවාසී පුද්ගලයා වන තාලාවරිගේ කළු අප්පු (වයස114කට වැඩි) පෙරේදා සවස (30) දෙහිඅත්තකන්ඩිය රෝහලේ නේවාසික ප්‍රතිකාර ලබමින් සිටියදී අභාවප්‍රාප්ත විය.දේහය අංක 17, හේනානිගල දකුණ, නවමැදගම ලිපිනයේ වූ නිවෙසේ මේ වන විට තැම්පත් කර ඇත.දරුවන් 10දෙනකුගේ පියකු වූ ඔහු පරම්පාරා හතරක මුණුබුරු,මිනිපිරියෝ 105 දෙනෙක් දැක ගැනීමට තරම් වාසනාවන්ත විය.හෙනානිගල පොදු සුසාන භූමියේදී ඉරිදා(04) සවස ආදිවාසී නායක දඹානේ වන්නිලා ඇත්තන් හා හේනානිගල ආදිවාසී නායක ගුණබංඩියා ආත්තන්ගේ ප්‍රධානත්වයෙන් අවසන් කටයුතු ආදී වාසි සිරිතට සිදු කෙරේ.දඹානේ කන්දෙගන්වල සිටි කළුඅප්පු අතුළු පිරිස මහවැලි ඉඩම් ලැබ 1982 වසරේදී හෙනානිගලට පැමිණයේ අභාවප්‍රාප්ත මහවැලි ඇමැති ගාමිණි දිසානායක මහතාගේ ගේ ඇරියුමකට අනුවය.දඩයමෙන් ජීවත් වූ ආදී වාසීන් කෘෂිකර්මයට යොමු කිරීමට හිටපු මහවැලි ඇමැතිවරයා සමත් විය..